Document ID: /roh_data/filtered/swiss_laws_in_ROHinterleaved.jsonl.gz/33983

This text was translated from DE into Rumantsch Grischun.

Der Schweizerische Wissenschaftsrat (SWR) ist eine ausserparlamentarische Kommission im Sinne von Artikel 57a Absatz 1 des Regierungs- und Verwaltungsorganisationsgesetzes vom 21. März 1997. Er berät aus eigener Initiative oder im Auftrag des Bundesrates oder des WBF den Bundesrat in allen Fragen der Forschungs- und Innovationspolitik. Er erfüllt im Auftrag des Bundesrates oder des WBF die folgenden Aufgaben:a. Er evaluiert namentlich:1. die Fördermassnahmen des Bundes,2. die Forschungsorgane hinsichtlich ihrer Aufgabenerfüllung,3. die Förderinstrumente der Forschungsförderungsinstitutionen und der Innosuisse,4. die Massnahmen der Ressortforschung hinsichtlich ihrer Wirksamkeit.b. Er nimmt zu einzelnen forschungs- und innovationspolitischen Vorhaben oder Problemen Stellung.c. Er unterstützt das WBF bei seiner periodischen Überprüfung der schweizerischen Forschungs- und Innovationspolitik.d. Er berät den Bundesrat beim Vollzug dieses Gesetzes. Ausdruck gemäss Anhang Ziff. 2 des Innosuisse-Gesetzes vom 17. Juni 2016, in Kraft seit 1. Jan. 2018 (AS 2016 4259, 2017 131; BBl 2015 9487). Diese Änd. wurde im ganzen Erlass berücksichtig. SR 172.010

Il Cussegl svizzer da la scienza (CSS) è ina cumissiun extraparlamentara en il senn da l’artitgel 57a alinea 1 da la Lescha dals 21 da mars 1997 davart l’organisaziun da la regenza e da l’administraziun. El cusseglia ord atgna iniziativa u per incumbensa dal Cussegl federal u dal DEFR il Cussegl federal en tut las dumondas da la politica da perscrutaziun e d’innovaziun. Per incumbensa dal Cussegl federal u dal DEFR ademplescha el las suandantas incumbensas:a. El evaluescha en spezial:1. las mesiras da promoziun da la Confederaziun;2. ils organs da perscrutaziun areguard l’adempliment da lur incumbensas;3. ils instruments da promoziun da las instituziuns da promoziun da la perscrutaziun e da la Innosuisse;4. las mesiras da la perscrutaziun da l’administraziun areguard lur efficacitad.b. El prenda posiziun davart singuls projects u problems da la politica da perscrutaziun e d’innovaziun.c. El sustegna il DEFR tar sia examinaziun periodica da la politica svizra da perscrutaziun e d’innovaziun.d. El cusseglia il Cussegl federal tar l’execuziun da questa lescha. Expressiun tenor la cifra 2 da l’agiunta da la Lescha Innosuisse dals 17 da zer. 2016, en vigur dapi il 1. da schan. 2018 (AS 2016 4259, 2017 131; BBl 2015 9487). Questa midada è vegnida resguardada en l’entir decret. SR 172.010